ARRIBA LA VII FESTA DE LA CARXOFA D'ALAQUÀS
28/02/2024

# ARRIBA LA VII FESTA DE LA CARXOFA D'ALAQUÀS

*   28/02/2024
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=21799

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21799%2F0&title=Ajuntament%20d%27Alaqu%C3%A0s.%20Premsa.ARRIBA%20LA%20VII%20FESTA%20DE%20LA%20CARXOFA%20D%27ALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21799/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/21799/28022024whatsapp_image_2024-02-27_at_12_36_00_3_1_Form_4.jpg)](https://www.alaquas.org/ficheros/documentos/2024/2/21799/28022024whatsapp_image_2024-02-27_at_12_36_00_3_1_Form_10.jpg "<a href='https://www.alaquas.org/ficheros/documentos/2024/2/21799/28022024whatsapp_image_2024-02-27_at_12_36_00_3_1_Form_10.jpg' target=_blank><i class='fa fa-external-link' aria-hidden='true'></i>.ARRIBA LA VII FESTA DE LA CARXOFA D'ALAQUÀS</a>")

La tradicional festa tindrà lloc el cap de setmana del 22 al 24 de març a la Plaça de la Constitució d'Alaquàs, al costat del Castell d'Alaquàs

Història, cultura i gastronomia tornen a donar-se cita a Alaquàs. L’Assocació d’Amics i Amigues del Cant de la Carxofa va presentar ahir dimarts 27 de febrer la VII Festa de la Carxofa d’Alaquàs que se celebrarà els dies 22, 23 i 24 de març a la plaça de la Constitució. Una iniciativa creada amb l’objectiu de promocionar Alaquàs i el Cant de la Carxofa, la seua cultura i tradició en un entorn únic com és el Castell d’Alaquàs.

En l’acte van estar presents l’Alcalde d’Alaquàs, Toni Saura, la presidenta de la Associació d’Amics i Amigues del Cant de la Carxofa, Marieta Alfonso, el director de l'oficina de Caixa Popular d'Alaquàs, Maxi Pérez, així com la xef Silvia Colom del restaurant Nova Terreta, membre de l’Associació d’Hostaleria i Restauració d’Alaquàs AHORA. Van assistir també els xefs Sergio Rozas (Raro) i Pablo Margós (grup Gastrotrinquet)  en representació de la resta de participants hostalers, que seran fins a una desena.

L’Alcalde d'Alaquàs va destacar que “vivim amb expectació el compte enrere i estem convençuts que serà un esdeveniment de gran èxit com va ser la passada edició, consolidant-se en el calendari com una cita turística imprescindible en un marc incomparable com és el Castell d’Alaquàs”. Marieta Alfonso va insistir en “parlar de l'origen i els costums a la població local, però també a la de fora d'Alaquàs. Els acollim com a grans amfitrions amb un programa pensat per a tota la família”.

Sota el lema ‘La carxofa també és teua’, l’Associació d’Amics i Amigues del Cant de la Carxofa ha dissenyat un programa en el qual destaca la nova zona gurmet de l'esdeveniment amb la presència de deu restaurants; un concurs de tapes, previst durant la jornada del diumenge; i el Passaport Carxofa, impulsat junt amb l’Associació de Comerciants Associats d'Alaquàs (Cada), que estarà actiu fins al 12 de març amb l'objectiu de promoure el comerç local.

L'acte, que es va celebrar a l’Espai Caixa Popular de València, se celebrarà de nou el pròxim 6 de març al Castell d’Alaquàs, on tradicionalment es venia presentant la festa.